Polidaktilija

mini|150px|Primjer polidaktilije (snimak skeleta šake)

**Polidaktilija** (grč. polýs -*polis* - mnogo + dáktylos – *dáktilos* = prst) ili **višeprstost** je pojava većeg broja prstiju od onoga koji se normalno javlja na rukama i/ili nogama. To je kod čovjeka: po **pet**, a veoma rijeko se rađaju osobe sa šest prstiju, a izuzetno rijetko sa više od toga.

Mada se još uvijek raspravlja o udjelu genetičkih faktora u ispoljavanju ovog svojstva, u širokoj upogtrebi je stav da se nasljeđuje kao autosomno dominantna oznaka. Oni koji podržavaju ovu hipotezu, također pretpostavljaju da gen koji determinira ovaj poremećaj ispoljava
* različitu ekspresivnost (izražajnost) jer se suvišni prst(i) javljaju u različitim oblicima i dužinama, od bradavičaste izrasline skoro potpuno razvijenog dodatnog prsta, 
* nepotpunu penetrabilnost (probojnost) pošto je uočeno da, u svom ispoljavanju, fenotipski izraz hipotetskog gena (iako dominantan) može izostati u jednoj ili više generacije iste porodice.
## Tipovi polidaktilije
*ulnarna ili postaksijalna − je najčešća, a ispoljava se na ulnarnoj strani šake, tj. iza malog prsta.
*radijalna ili preaksijalna − je najmanje učestala, sa dodatnim prstom uz palac.
*centralna − je veoma rijetka, a dodatni prst se nađe uz prstenjak.
## Klasifikacija
Klasifikacija se obavlja na osnovu snimka kostiju nakon X zračenja.
### Ulnarna
Klasifikacija ove polidaktilije može biti izvedena podjelom polidaktilije na dva ili tri oblika. Klasifikacija u dvije kategorije, u skladu sa kriterijima po Temtamyju i McKusicku uključuje tip A i B. U tipu A postoji dodatni mali prst na metakarpofalangealnom zglobu ili više proksimalno uključujući karpometakarpalni. Mali prst može biti hipoplastičan ili u potpunosti razvijen. Tip B varira od razvijenosti kvržice do pojave dodatnog, nefunkcionalnog malog prsta, koji može biti pogrešno identifikovan (od zračenja). Prema klasifikaciji u tri tipa, tip I uključuje kvržice ili plutajuće prstiće, tip II uključuje dupliranja na metakarpofalangealnom zglobu, a tip III uključuje dupliranja cijele zrake prsta.
### Radijalna
Wasselova klasifikacije je najrasprostranjenija klasifikacija radijalne polidaktilije, na osnovu najvišeg proksimalnog nivoa skeletnih dupliranja. Najčešći tip je Wassel 4 (oko 50% takvih dupliranja), a zatim Wassel 2 (20%) i Wassel 6 (12%). 
### Centralna 
Klasifikacija centralne polidaktilije se zasniva na postojećem dupliranju i uključuje sljedeća tri oblika:

* tip I: centralna duplikacija, prekobrojni prst na susjedne prste nije priključen koštanim ili ligamentnim dodacima. Često nema kostiju, zglobova, hrskavice ili tetiva.
* tip IIA: nesindaktilijsko dupliranje prsta ili dijela prsta sa normalnim komponentama i zglobljava se sa širokom ili bifidnom metakarpalnom ili falangealnom kosti.
* tip IIB: sindaktilijsko dupliranje prsta ili njegovog dijela sa normalnim komponentama, a zglobljava se sa širokom ili bifidnom metakarpalnom ili falangealnom kosti.
* tip III: potpuno dupliranje prsta, koje ima dobro formiranu dvostruku metakarpalnu kost.

## Pojava u sindromima
Polidaktilija se javlja samostalno ili još češće kao jedan od simptoma u sindromima kongenitalnih (prirođenih) anomalija. Kada se ispoljava kao samostalno svojstvo, povezuje se sa autosomno dominantnom mutacijom u jednom genu, tj. nije poligenska osobina. Polidaktilija može biti i posljedica mutacija u različitim genima više hromosoma. Sindromi uključuju:

Uočeno je da se različiti oblici polidaktilije javljaju kao jedna od oznaka u čak 97 genetički određenih sindroma.

## Reference
## Također pogledajte 
* Monogensko nasljeđivanje
*Oligogensko nasljeđivanje
*Interakcija gena
* Dominantnost
*Recesivnost

## Vanjski linkovi
*
*
*DiseasesDB 24853
*OMIM 603596
* eMedicineTopic 692
* MeshID D017689

Kategorija:Anatomija
Kategorija:Genetika
Kategorija:Klasična genetika
Kategorija:Urođeni poremećaji mišićno-koštanog sistema
Kategorija:Autosomno dominantni poremećaji